Belarus prezidenti Aleksandr Lukashenko 3 kunlik tashrif bilan O‘zbekistonga keladi

Belarus prezidenti Aleksandr Lukashenko shu yilning 12 — 14-sentabr kunlari O‘zbekistonga rasmiy tashrif bilan keladi. Bu haqda Belarus kengashi raisi Mixail Myasnikovich Minskda O‘zbekiston parlamenti a’zolaridan iborat delegatsiya bilan uchrashuvi chog‘ida ma’lum qildi, deya xabar beradi “Xalq so‘zi”.

Ayni paytda Belarus prezidentining Toshkentga tashrifi doirasida imzolash uchun bir qator hujjatlar tayyorlanmoqda.
Myasnikovichga ko‘ra, ayni paytda O‘zbekiston tomonida 9 ta bitim loyihasi turibdi. Jami esa 11 ta hujjat loyihasi ustida ish olib borilmoqda.